open-index/open-wikipedia-markdown huggingface dataset:
Anisoabirabɔtia(Oxymoron)

**Anisoabirabɔtia** yɛ kasasu a wɔde di dwuma wɔ kasadwini mu no mu baako. Borɔfo kasa mu no, yɛbɛka no sɛ 'oxymoron'. Wei yɛ kasasu a yɛde nsɛmfua mmienu a ɛbɔ abira koraa abom baako de rekyerɛ biribi. Mpɛn pii no, sɛ obi nnim kasasu yi na ɔhunu a, ɔbɛka sɛ ɛntɔ asom nanso ɛnte saa. Woahunu ↄbaa a ne nanteε ne kasa, ne nneyↄeε te sε ↄbarima pεn? Wohunuu no no, sεn na wofrεε no wↄ wo tirim? Wokaa ↄbaa barima anaa? Ԑwom sε ↄnni mmaa ne mmarima bↄbea nyinaa bi, nanso wↄfrε no ↄbaa barima. 

## Nhwɛsoɔ

* Asεm no ayε suasere.
* Aberanteε no yε teaseawuo.
* Abɔfra no yɛ panin akwadaa

## Anisoabirabɔdeɛ dwumadie wɔ kasa mu
Wɔ kasa mu no, yɛde saa kasasu yi kyerɛ nsonsonoeɛ a ɛda nneɛma mmienu bi ntam. Ne yɛ mu no, yɛde saa nneɛma yi gu nsɛnneɛ ani de wɔn mu biara toto ne yɔnko ho, hwɛ nsonsonoeɛ a ɛda wɔn ntam. Yɛnhyɛ no nso sɛ berɛ biara no, ɛsɛ sɛ nneɛma mmienu a yɛde reyɛ ntotoho no bɔ abira.

## Baabi a mmoa firi

Nkyekyεmu:Kasasu
Kasawan(Circumlocution)

**Kasawan** yɛ kasasu a ɛmu nteaseɛ wɔ hɔ nanso yɛaka awan no de asie nnipa binom. Yεnam kasawan so de nsεm sie mmɔfra. Wɔn a wɔnim kasa no na wɔte aseɛ deɛ, wɔnim deɛ asɛnkorɔ kyerɛ. Ԑtↄ da nso a, yεtumi de kasawan ka nsεm bi a ebia fεreε anaa mpo suro nti, yεntumi nka no pen nsi onipa a yεpε sε ↄte asεm a yεreka no. 

## Nhwɛsoɔ
Sε woyε ↄbarima na ↄbaa taa noa aduane ma wo di a. hwε yie na nnuane binom wↄ hↄ a na εyε kununom nko ara na wↄdi. 

## Kasawan dwumadie
Kasa mu no, yɛde nsɛm bi kɔ awan berɛ a yɛpɛ sɛ yɛkata asɛm bi so. Sɛ ebia asɛm no mu yɛduru na sɛ yɛmpɛ sɛ yɛbɛfiti prɛko pɛ aka a, yɛde kɔ awan. Yei, yɛde di dwuma a, nneɛma a ɛbɛtumi de aba no yɛ mmienu: Ɛtumi de akomatuo ba. Sɛ ebia, deɛ ɔretie asɛm no ho repre no sɛ ɔbɛte asɛm wɔrebɔ ho amanneɛ no. Ɛtumi nso de akomatoyam ba. Nsɛm no bi yɛ asefem. Yɛfiti prɛko pɛ ka a, ɛtumi nya nsunsuanso bɔne wɔ deɛ ɔretie no so, sɛ ebia obi dɔfo bi awu. Yɛreka a, yɛdi kan dɛfɛdɛfɛ onipa no sɛdeɛ ɛbɛyɛ a, ɔte a ne yam renhye no pii.

## Baabi a mmoa firi

Nkyekyεmu:Kasasu
Asiananmu(Meronymy)

**Asiananmu** yɛ kasasu a yɛde biribi resi biribi anan mu. Wei reyɛ akɔyɛ sɛ ɛfamamua nanso nsonsonoeɛ da mu kakra. Ԑha no, yɛde ademu no nyinaa gyina hɔ ma ade no fa ketewa bi. Baabi kakra bi na ɛho aka anaa yεrekasa fa ho, nanso εynε a yɛka fra ademu no nyinaa.

Nhwɛsoɔ:

a. Ne dan no nwunu.

b. Kaa no asɛe.

c. Ghana ne Nigeria bεsi akan Kwasiada.

d. Kumase kwan no so atutu.

## Baabi a mmoa firi

Nkyekyεmu:Kasasu
Atosɛm Anwonsɛm(Narative Poetory)

**Atosεm Anwonsεm** yԑ anwonsԑm a wↄatwerԑ no te sԑatwerԑtoam anaa ayεsεm a ԑde abasԑm bi to dwa anaa ԑka abasԑm bi. Ԑwↄ nhyehyԑeԑ a ԑtaa ma yԑhunu sԑdeԑ berε bi mu nsԑm teԑ. 

## Nhyehyɛeɛ
Nhyehyԑeԑ no yԑ nnidisoↄ na ԑma yԑhunu sԑdeԑ ԑmu akodie sisiiԑ. Atosԑm anwonsԑm yi nso gu mu ahodoↄ; yԑwↄ akunini anwonsԑm (epic poem), nnwontoↄ anwonsԑm (ballad poem) ne abↄdeԑmunsԑm anwonsԑm (romantic poem)  

Esiane sԑ ԑte sԑ abasԑm no nti, ԑtaa nya agofomma titire ne agofomma nkumaa ԑnna afei ԑtaa nya beaeԑ ne berԑ. Su ahodoↄ a ԑda adi wↄ anwonsԑm mu nyinaa nso puepue wↄ saa anwonsԑm yi mu. Ԑwↄ nnyegyeeԑ nsisisoↄ nhyehyԑe (rhyme scheme), Ԑnne nsisisoↄ (rhythm), adwene mu mfoni (imagery), nnyegyeeԑ- sԑ-adwne (ideophones) ne ade.Yԑhunu saa atosԑm anwonsԑm yi bi wↄ nwoma Oguaa Aban ne Ͻnantefoↄ mu. 

Sԑ wokenkan Ͻnantefoↄ mu yie a, wobԑhunu sԑ ԑyԑ abasԑm nanso ↄtwerԑfoↄ no atwerԑ no anwonsԑm kwan so. Esiane sԑ atosԑm anwonsԑm de abasԑm bi to dwa nti, yԑtumi nya atosԑm a ԑyԑ tiawa ԑnna deԑ ԑyԑ tenten.

## Baabi a mmoa firi

Nkyekyεmu:Anwensɛm
Evans Hunter

**Evans Nii Ama Hunter** (owuiɛ wɔ 4 Ayɛwohomumɔ  2013) yɛ Ghana Sinitwani, Sini kwankyerɛfo, Nea ɔyɛ Sini ne Ɔkyerɛwfoɔ a waben a ɔboaa ma mpɔtam hɔ sini ne agoprama adwuma no nyaa nkɔsoɔ.

## N'abrabɔ ahyɛaseɛ
Wɔwoo Evans Nii Ama Hunter, obi a wobu no wɔ Ghanafoɔ adwinni mu wɔ Greater Accra mantam mu, Ghana ahenkurow mu, na onyaa anigye wɔ agoruyɛ ho fi ne mmofraase. Onyinii wɔ 1960 mfe no mu, bere a amammerɛ dwumadi pii kɔɔ so wɔ Ghana no, agoprama a ɛyɛ hyew no nyaa ne so nkɛntɛnso kɛse. Saa adwinni a ɔde ne ho hyɛɛ mu ntɛm yi na ɛmaa n’adwuma yɛɛ kɛse, baabi a ɔbɛyɛ tumi a edi kan wɔ Ghana sinidan ne sini adwuma mu.

## Adwuma
Na ɔyɛ Ghana Actors Guild (GAG) no titrani firi afe 1989 kɔsi afe 1996 na na ɔyɛ Audience Awareness Artistic Organisation no adwini kwankyerɛfoɔ.

Wɔ afe 1983 mu no, wɔpaw no sɛ Addey nipa wɔ sini King Ampaw mu a ɔkyerɛɛ aseresɛm-drama *Kukurantumi* kwan no mu. Wɔ afe 1988 mu no, na ɔwɔ dwumadi bi a emu yɛ den sɛ Rashid wɔ John Akomfrah kwankyerɛfo drama Apam no mu. Dwumadi afoforo a ɛda nsow ne Francis Essien de wɔ 1989 Kwaw Ansah kyerɛɛ drama *Heritage Africa*, ne sɛ Kokuroko wɔ 2006 King Ampaw kyerɛɛ aseresɛm sini *No Time to Die*, ne dwumadi bi a odii wɔ Kwaw Ansah agoru a wɔato din *A Mother's Tears* mu.

## Ntoboa ne agyapadeɛ
Hunter nkɛntɛnso no trɛwee sen ne dwumadi ahorow; na ɔyɛ ɔfotufo ne ɔkannifo nso wɔ adwinni kuw no mu. Sɛ́ Ghana Actors Guild titrani firi afe 1989 kosi afe 1996 no, odii dwuma titiriw wɔ Ghanafo agoruyɛfo anigye a ɔmaa ɛkɔɔ anim ne adebɔ ho adwinni a ɔhyɛɛ ho nkuran no mu. Bio nso, ɔhyehyɛɛ Audience Awareness Artistic Organization, a ɛboaa kɛse ma wɔyɛɛ agoru ahorow a ɛho hia wɔ amammerɛ mu. Wonim Hunter sɛ ɔwɔ gyidi wɔ ahotoso a ɔwɔ wɔ ne ho mu, na ɔtaa de ne ho boa ne nnwuma ahorow no, na ɛka etho ahorow a "ɔsoro boa wɔn a wɔboa wɔn ho" no ho. Ne wuo wɔ afe 2013 mu no yɛ adehwereɛ kɛseɛ, nanso n’agyapadeɛ kɔ so traa so, kɔɔ so nyaa Ghana adwini mpɔtam hɔfoɔ so nkɛntɛnsoɔ na ɛkanyan wɔn.

## Sini ho abakɔsɛm

* *Kukurantumi* (1983) as Addey
* *Nana Akoto* (1985)
* *Ama*
* *The Fortune Island*
* *Testament* (1988) as Rashid
* *[[Heritage Africa]]* (1989) as Francis Essien
* *No Time To Die* (2006) as Kokuroko

## Abɔnten so nkitahodi ahorow

*  at IMDb

## Baabi a mmoa firi
Nnwontoɔ Anwonsɛm(Ballad)

**Nnwontoↄ anwonsεm**  yԑ anwonsԑm a ԑnne nsisisoↄ no, wↄahyehyԑ no te sԑ nnwom. Ԑyԑ anwonsԑm tiawa, ԑwↄ nnwontobea, atenka ne adwenemu mfonin. Yԑhunu sԑ ԑyԑ menkometirimu ԑsiane sԑ ԑtaa da ankorankora nneyԑeԑ ne n’atenka adi. Ͻtwerԑfoↄ no atenka na ԑtaa yԑ nhwԑsoↄ ma afoforↄ. Sԑ obi pԑ sԑ ↄkyerԑ sԑ biribi yԑ anwonsԑm a yԑto a, ԑsԑ sԑ ↄhwԑ atenka mapa a ↄnya firi anwonsԑm mu, ԑmu nsԑm, ne su, dwontobea ne ↄkwan a wↄfa so de to dwa. Methodist asↄre nnwom, Basere asↄre nnwom, Abibinnwom, kwadwom, nnwontoↄ anwonsԑn ne ade nyinaa yԑ ԑho nhwԑsoↄ.

## Nhyehyɛeɛ
Ԑnni nhyehyԑeԑ. Anwonsԑm a yԑto no bi ne abԑbusԑm anwonsԑm, amoma ne anwonsԑm a ԑwↄ nsensaneeԑ du-nnan. 

## Baabi a mmoa firi

Nkyekyεmu:Anwensɛm
Ɛnne (Tone)

**Ɛnne** kasa biara ka anaa n'atwerɛ mu no, adeɛ baakoba ɛdi akotene pa ara ne ɛnne. Ɛnne yɛ Ɛkwan a wɔafa fa so agyina atenka so ahyehyɛ nsɛm bi. Ɛnam sɛ wɔafa kwan soronko so ahyehyɛ saa nsɛm yi nti, ɛkanyan atiefoɔ atenka wɔ kwan soronko so.

Kasadwini nkorabata mmiɛnsa no nyinaa mu no, ɛnne di dwumasono wɔ mu.

Adeε a εma anwonsεm da nso firi atwerε kasadwini ahodoↄ no ho ne εnne. Ԑnyε adeε a yεhunu, na mmom anwonsεm no ‘kasa’ na εbεma yεahunu anwonsεm no ne εnne a ↄtwerεfoↄ no de rekasa. Ԑnne no na ԑda ↄtwerԑfoↄ no atenka a ↄwↄ mu adi. Ԑha na yԑhunu deԑ ↄtwerԑfoↄ no resi so dua. Ԑnne no bεma woahunu sε anwonsεm dwumfoↄ/ ↄkasafoↄ no ani abere, ↄredi agorↄ, ne werε ↄdi yaa anaa ne werԑ aho, n’ani agye, ↄreteetee, ↄrebↄ kↄkↄ anaa atԑn na ↄrebu akyerԑ akenkanfo no.

## Baabi a mmoa firi
Abosomdin

**Abosomdin** yɛ ɛdin a nnipa de ma wɔn abosom esiane wɔn gyidie ne wɔn ɔsom nti. Ɛtɔ berɛ bi a, awoɔ ho tumi yɛ den ma awarefoɔ bi na yei ma wɔtumi kɔ ɔbosom bi hɔ kɔhyɛ wɔn bɔsɛ sɛ wɔboa wɔn ma wɔtumi wo a, wɔbɛto no abadin. Yei ne sɛnti a wɔde abosomdin atoto nkwadaa.  binom wɔ nkuro bi soɔ no.
## Abosomdin ahodoɔ
Bosompra, Bosomtwe, Bosommuru, Bosompo, Bosomafram, Bosomayesu, Bosomkrɛte, Bosomkonsi, Bosomdwerɛbe, Bosomakɔm, Bosomafi, ne deɛ ɛkeka ho 

## Abosomdin so mfasoɔ

* Ɛma yɛhunu obi nkyi. Abosomdin boa ma yɛhunu beaeɛ pɔtee a onipa bi firi. Yei kyerɛ twaka a ɛda onipa no ne ɔbosom no ntam na ɛdin ma ɛda adi sɛ ayɔnkofa bi da saa onipa no ntam na edin no wɔ nsunsuansoɔ wɔ nneyɛɛ a onipa da no adi so.

* Ɛboa ma yɛn amammerɛ ase tim. Yɛnam abosom abadintoɔ so ma amammerɛ a ɛfa abadintoɔ ho no ase tim. Yei te saa abadintoɔ ahodoɔ a ɛwɔ Ghanaman mu no mu baako ne Abosomdin. Mpɛn dodoɔ a yɛde abosomdin bɛtoto nnipa no, na ɛreboa ma abosomdin no ase atim na ɛda awofoɔ gyidie a wɔwɔ wɔ ɔbosom no mu adi na ɛsan kyerɛ ɛkwan a ɔbaa no faa so nyinsɛneeɛ.

## Baabi a menyaa mmoa firiiɛ

Nkyekyεmu:Asante Twi kasa
Nnipakuo

**Nnipakuo** yɛ kasakuo ahodoɔ bi a wɔwɔ ɔman bi mu a wɔn amammerɛ ne wɔn nneyeɛ sɛ. Saa nnipakuo ahodoɔ a wɔwɔ ɔman bi mu biara wɔ wɔn nneɛma a wɔyɛ ma no da nso firi afoforɔ deɛ mu wɔ ɔman korɔ no ara mu. Afoforɔ nso kyerɛ sɛ, nnipakuo yɛ nnipadɔm bi a wɔwɔ ɔman bi mu a wɔn nneɛma ɛda nso ɛnam wɔn amammerɛ ne wɔn nneyɛɛ. Yeinom nyinaa a animdefoɔ ada no adi kyerɛ sɛ ɔman biara mu wɔ nkurɔfokuo bi a wɔn nneyɛɛ ne wɔn dwumadie sesɛ na wɔka wɔn ho bom yɛ wɔn adeɛ ma no da nso firi afoforɔ a wɔte ɔman korɔ no ara baabi.

Sɛ nhwɛsoɔ no, nnipakuo ahodoɔ a ɛwɔ Ghana no bi ne Ewefoɔ, Akanfoɔ, Ga-Adangbefoɔ, Dagombafoɔ, Gurusifoɔ, Gurmafoɔ, Gonɛafoͻ, Mamprusifoɔ, Akyemfoɔ, Fantefoɔ, Asantefoɔ, Nzemafoɔ, Ahantafoɔ, Dagaabafoɔ, Assinfoɔ, Frafrafoɔ, Kasenafoɔ, Nafanafoɔ, Bonofoɔ ne afoforɔ a wɔkeka ho. Na ɛmu biara wɔ sqdeq wɔyɛ wɔn adeɛ. 

## Baabi a menyaa mmoa firiiɛ


Nkyekyεmu:Asante Twi kasa
Nkyekyεmu:kasa
Edin kasasin

**Edin kasasin** yɛ nsɛnkuo bi a ne ti asɛm yɛ edin anaa edin nsiananmu na ɛsane nso wɔ nkyerɛkyerɛmu pɔtee bi. Sɛ yɛde nkyerɛkyerɛmu bi bata edin asɛm bi ɛne edin no nyinaa bɔ mu bɛyɛ edin kasasin. Yɛtumi nso nya edin kasasin a ɛnni nkyerɛkyerɛmu biara bata edin no. Saa kasasin yi gu mu ahodoɔ mmienu, ɛno ne sɛ yɛtumi nya edin kasasin tiawa ne edin kasasin tenten. 

## Edin ahodoɔ
Edin kasasin tiawa no yɛ deɛ ɛkura asɛmfua baako anaa mmienu na ɛda adwene mu baako adi na edin kasasin tenten no yɛ deɛ ɛkura nsɛmfua mmienu anaa deɛ ɛboro saa na ɛmu baako pɛ na ɛyɛ etire asɛm na nkyerɛkyerɛmu a ɛbata edin no tumi bɛdi edin a ɛyɛ etire no anim anaa ɛtumi di edin asɛm no akyi na afei nso deɛ edi edin no anim ne n’akyi bere korɔ no ara mu. 

## Nhwɛsoɔ

* Kofi aba fie
* Ama mpɛ fufuo

## Baabi a menyaa mmoa firiiɛ
Asɛm-Sɛ-Bɛ

**Asɛm Sɛ Bɛ** yɛ abakɔsɛm bi a wɔabɔ no tɔfa wɔ ɔkasamu baako mu. Ɛyɛ ɔkasa a ne suban rekɔwiewie sɛ ɛbɛ nti na yɛfrɛ no ‘Asɛm a ɛsɛ ɛbɛ.’ Saa ɛbɛ yi abɔseɛ firi ayɛsɛm anaaabakɔsɛm bi mu. Afei nso, ɛda nokwasɛm a asi wɔ abrabɔ mu adi.  Saa ɛbɛ yi yɛ asɛm a asi pɛn a ɔmanfoɔ no taaka de ka asɛm. 

Yɛbɛtumi anya ho nhwɛsoɔ afiri saa ɛbɛ yi ‘Tafo Koo Nti, ɔde ahommɔbɔ adan ɔdɔ. Na Koo Nti firi Tafo. Esiane ohia nti na abrabɔ no retwa no mmaa ankasa. Yei maa ɔbaa bi a ɔtɔn waakye huu ne mmɔbɔ sɛ, da biara ɔmmra mmɛgye aduane no bi nni kwa. Ɔbaa yi reyɛ Koo Nti papa no nyinaa no, na ɔnim sɛ ɔbaa no ani gye ne ho. Enti da koro, Koo Nti de kɔtoo ɔbaa no anim sɛ n’ani gye ne ho na ɔpɛ sɛ wɔtena sɛ awarefoɔ. Yei na ɛmaa ɔbaa no kaa saa asɛm yi, ‘Tafo Koo Nti, wode ahummɔbɔ adane ɔdɔ.’ Yei yɛ asɛm a ɛsi pɛn nanso ɛsiane sɛ ɔmanfoɔ taa ka de yɛ asɛm nti ɛreyɛ adan ɛbɛ ara ne sa.

## Asɛm-Sɛ-Bɛ ho nhwɛsoɔ
Nhwɛsoɔ ahodoɔ a ɔde maeɛ no bi na ɛdidi so yi; 

i. Obi abawu tuatua obi aso.

ii. Mmere dan a, dan wo ho bi.

iii. Wote faako a, wote w’ade so.

## Baabi a menyaa mmoa firiiɛ
Adeyɔ Kasasin

**Adeyɔ kasasin** yɛ kasasin a ne ti asɛm yɛ adeyɔ na ɛtumi yɛ asɛmfua baako, mmienu anaa deɛ ɛboro saa na ɛnyɛ berɛ nyinaa na Adeyɔ asɛm no nko ara nam yɛ adeyɔ kasasin. Yei te saa ɛfiri sɛ ɛtɔ da a adeyɔ asɛm ne ne boafoɔ na ɛyɛ adeyɔ kasasin na saa mmerɛ no nso adeyɔ asɛm no na ɛyɛ kasasin no ti. Ɛtɔ da a, ɛnhia sɛ adeyɔ bi wɔ boafoɔ ansa na adi mu sɛ Adeyɔ kasasin na ɛnyɛ berɛ biara na Adeyɔ no yɛ biribi a obi reyɛ na mmom ɛtɔ da a ɛkyerɛ obi tebea a ɔwɔ mu.

Adeyɔ kasasin nhyehyeeɛ no gu ahodoɔ mmienu a ɛyɛ adeyɔ kasasin tenten ne tiawa, wɔtoa so sɛ tiawa no yɛ adeyɔ kasasin a ɛkura nsɛmfua baako anaa mmienu na ɛkura adeyɔ a ɛyɛ etire asɛm baako na ɛwɔ mu. Adeyɔ kasasin tenten yɛ kasasin a ɛkura adeyɔ nsɛm mmienu anaa deɛ ɛboro saa na ɛmu baako pɛ na ɛyɛ ɛtire asɛm na wɔde aboafoɔ no bata Adeyɔ a ɛyɛ etire no ho ma ne nteaseɛ wie pɛyɛ.

## Nhwɛsoɔ
i.   Apɔnkye no redidi

ii.  Kofi kɔ nsuo

iii.  Maame no aba ha

iv.  Ama redi fufuo. 

v.   Ka aduane no hwɛ.

vi.  Gye Onyame di. 

## Baabi a menyaa mmoa firiiɛ


Nkyekyεmu:Kasa
Nkyekyεmu:Asante Twi kasa
Ɛbɛ Turodoo

**Ɛbɛ Turodoo** yɛ ɛbɛ a ɛda kasa no mu adwenepɔ no pue prɛko pɛ. Ne nteaseɛ no da adi pefee. Sɛ obi bu saa bɛ yi a, wotumi te aseɛ a worenmmrɛ ho na ɛmu nsɛm yɛ nokwasɛm a akyinnyeɛ biara nni ho.

Sɛ yɛhwɛ ɛbɛ, wupusu nunum a na wote ne kankan a, ɛyɛ biribi a obiara ntumi nnye ho akyinnyeɛ. Nunum yɛ wura bi a ɛyɛ huam pa ara. Nanso, sɛ ne hua no bɛyɛ kɛseɛ a gye sɛ obi woso no ansa na ɛhua no atrɛ akɔ akyiri. Saa ara nso na yɛfa ɛbɛ bi te sɛ, dua a ɛbɛn na etwi a, ɛno nso yɛ nokwasɛm pefee. Sɛ mframa refa anaa ahum retu a, ɛnyɛ nwonwa sɛ nnua a ɛbɛmmɛn bɛkeka abobɔ mu. Esiane sɛ mframa no de nnua no kɔ afa ne afa nti, ɛbobɔ wɔn ho wɔn ho mu. Ɛrentumi mma sɛ ɛbɛkɔ akɔbɔ dua bi a atew ne ho akɔsi baabi mu. Enti yɛbɛka pa ara a ɛbɛ turodoo gyina asetena ne abrabɔ mu nokwasɛm so na akyinnyeɛ biara nni ho.

## Nhwɛsoɔ
* Abɔfra bɔ nwa na ɔmmɔ akyekyedeɛ.
* Borɔfrɛ a ɛyɛ dɛ na abaa da aseɛ.
* Ɔkɔtɔ nnwo anomaa.
* Woforo dua pa a na yɛpia wo.
* Anomaa antu a, ɔbua da.
* Aboa bi bɛka wo a na ɛfiri wo ntoma mu. 

## Baabi a menyaa mmoa firiiɛ

Nkyekyεmu:Ɛbɛ
Nnyeso-Bɛ

**Nnyeso-Bɛ** yɛ ɛbɛ a ɛkura afaafa mmienu. Yei ne ɔfrɛ ne nnyesoɔ na ɛma yɛnya ɔyɛfoɔ ne atiefoɔ. Ɛyɛ ɛbɛ a nnipa taa de fen. ɔfrɛ no taa dan edin. Nanso, ɛnyɛ berɛ nyinaa na ɔfrɛ no yɛ edin. Ɛtɔ bere bi a ɛyɛ ɔkasamu. Ma yɛnhwɛ ɛbɛ, ‘Opoku mfa ne nku; Medware a me ho mpae.’ Sɛ yɛhwɛ yie a, ɔfrɛ no ne, ‘Opoku mfa ne nku.’ na ɛyɛ ɔkasamu na ɛnyɛ edin. Enti yɛbɛka a, adeɛ a ɛma saa ɛbɛ yi da nso firi mmɛ afoforoɔ ho ne ne nnyesoɔ no. Ɛbinom frɛ no abɛbudin ɛfiri sɛ, ɛtaa yɛ mmrane ne nnyesoɔ pɛpɛɛpɛ.

## Nnyeso-Bɛ ho nhwɛsoɔ
i. Oyirikayiri; ɔbarima rebewu a, na ne yere suro no.

ii. Sakate kuntu; Wonni sika a, ɔkwasea tu wo fo.

iii. Okukuseku; Onipa ho yɛ hu.

## Baabi a menyaa mmoa firiiɛ

Nkyekyεmu:Ɛbɛ
Ɔkasamufa Titire

**Ɔkasamufa Titire** ne asɛmfua anaa nsɛmfua a ɛtumi gyina wɔn ho so sɛ ɔkasamu na ɛkura adwene baako a ɛdi mu na nteaseɛ wɔ mu, na ɛtɔ aso mu. Ɔkasamufa yi mu biara tumi gyina wɔn ho so sɛ ɔkasamu tiawa. Yei nti, wɔtaa ka sɛ ɔkasamufa titire biara yɛ ɔkasamu tiawa na dwuma a ɔkasamu tiawa di biara no ɔkasamufa titire nso di dwuma korɔ no ara. 

## Ɔkasamufa Titire ho Nhwɛsoɔ

* Ama nim Sakune
* Yɛgye Awurade di
* Abɔfra no nim nyansa 

## Baabi a menyaa mmoa firiiɛ


Nkyekyεmu:Asante Twi kasa
Nkyekyεmu:Kasamu mmra
Ɔkasamufa Kumaa

**Ɔkasamufa Kumaa** yɛ ɔkasamufa a ɛde ne ho bata ɔkasamufa titire ho ansa na wɔn nteaseɛ adi mu. Yɛsane frɛ no ɔkasamufa a ɛntumi nnyina ne ho so. Saa kasamufa yi gu mu ahodoɔ mmienu. Yei ne nnyinasoɔ kasamufa kumaa ne ɔtebɛka kasamufa kumaa.  

## Ɔkasamufa kumaa ahodoɔ
Nnyinasoɔ kasamufa kumaa yɛ ɔkasamufa kumaa a ɔkasamufa titire no mu adwene mu no gyina ne so. Yei tumi kyerɛ berɛ, sɛnti farebea, beaeɛ ne botaeɛ nti a obi reyɛ biribi. Saa ɔkasamufa kumaa ahodoɔ yi bɛtumi adi ɔkasamufa titire no anim anaa n’akyi.

Ɔtebɛka kasamufa kumaa yɛ deɛ obi ani ahunu, asusu ho, adwene ho na ɔreka akyerɛ afoforɔ. Mpɛn pii no ɔtebɛka kasamufa kumaa no di titire no akyi. Yei yɛ ɔkasamufa kumaa no fa bi a ɛkyerɛ deɛ obi ate, deɛ obi teeɛ anaa deɛ obi bɛte. Ԑtumi yɛ deɛ obi hunuiɛ, ɔbɛhunu ne deɛ obi nim a ɔreka akyerɛ ɔfoforɔ bi anaa ɔde reto afoforɔ anim. Yɛtaa de nkabomdeɛ “sɛ“ na ɛhyɛ saa kasamufa kumaa yi ase. Sɛ ebia: Kontrofi se, me suman ne m’ani. Yɛgye di sɛ, Onyankopɔn wɔ hɔ. Saa ɔkasamufa kumaa yi yɛ deɛ yɛde ka asɛm fa ɔkasamufa a ɛgyina ne ho so no ho.

## Ɔkasamufa ho nhwɛsoɔ

* Kontrofi se, ...
* Yɛgye di sɛ, ...

## Baabi a menyaa mmoa firiiɛ

Nkyekyεmu:Kasamu mmra
Ɔkasamu Tenten

Ɔkasamu tenten yɛ ɔkasamu a ɛde adwene mmienu anaa deɛ ɛboro saa a emu baako pɛ na ɛdi mu anaasɛ ɛtumi gyina ne ho so na afoforɔ no femfem ho. Yei kyerɛ sɛ, sɛ nteaseɛ bɛda adi a gye sɛ ɛde ne ho fam ɔfa no a ɛtumi gyina ne ho so no. Adeɛ fororɔ ne sɛ, ɛkura ɔkasamufa titire baako ne ɔkasamufa kumaa baako. Nkabomdeɛ a wɔtaa de di dwuma wɔ saa ɔkasamu yi nhyehyɛeɛ mu ne; a, berɛ a, sɛ, a, ne adeɛ. 

## Ɔkasamu Tenten ho nhwɛsoɔ
(i) Ɔwɔ sika nanso ɔmmɔ akɔnhoma.

(ii) Ɔnim nwoma enti ɔmmu adeɛ.

(iii) Mekɔɔ bi nanso manka bi.

Sɛ yɛhwɛ ɔkasamu a ɛwɔ soro ha yi a mmiɛnsa no nyinaa ɛwowɔ afaafa mmienu a ɔfa a edi kan gyina ne ho so na ɔfa a ɛtɔ so mmienu no nso gyina ne ho so. Na yɛdenkabomdeɛ ahodoɔ bi te sɛ: (nanso, enti,) na akeka wɔn abɔ mu.

## Baabi a menyaa mmoa firiiɛ
Bisa Aberwa Tete Nneɛma Korabea

Bisa Abrewa Tete Nneɛma Korabea yɛ tete nneɛma korabea a wɔkora adwenneɛ ahodoɔ a wɔde nnua, dɔteɛ, semɛnte, penti ne mfoni so wɔ Nkontompo, Sekondi-Takoradi Mansini a ɛwɔ Ghana Atɔeɛ Mantam no mu.  

Saa adekorabea yi kura adwenneɛ ahodoɔ bɛyɛ mpem mmienu ne ahanu (2,200) a wɔyɛ afa atitire a wɔfiri Afrika, adwumayɛ mu fahodie ne abibifoɔ a ɛwɔ *France, Portugal* ne *Spanish Caribbean.* Saa tete nneɛma akoraeɛ yi, ka akoraeɛ a akɛseɛ a ɛyɛ akorankorɛ deɛ a ɛka abibifoɔ ho asɛm na Ghanaman panin dada yere Rebecca Akuffo Addo, aban mu mpaninfoɔ ne ahemfoɔ na ɛkaa bom buee ano Kitawonsa 28, 2019.  

Owura Kwaw Ansah a wɔagye abasobɔdeɛ pii wɔ sinitwam na ɔno ne TV Africa baanodani a ɔdi kan na ɔhwɛ dii anim totoo nneɛma a wɔdaa no adi wɔ saa tete adekorabea yi mu. Wɔde mfe bɛyɛ aduanan (40) na ɛboaboa nneɛma a ɛwɔ adekorabea yi mu. 

## Baabi a menyaa mmoa firiiɛ
Cape Coast Castle Tete Nneɛma Korabea

Cape Coast Castle Tete Nneɛma Korabea yɛ tete nneɛma akoraeɛ a ɛwɔ adan a ɛwɔ Cape Coat Castle adan no mu baako mu. Saa adekorabea yi wɔ Ghana mfinifini mantam no mu na wɔpaa ho ntoma wa afe apem aha nkron aduoson (1970). Wɔ afe apem aha nkron aduoson nnan (1974) mu no, GMMB yɛɛ nsiesie bi wɔ ho na UNDP,  USAID, the Smithsonian Institution, Ghana Aban ne nnwumakuo a wɔyɛ adwuma a wɔngye akatua (NGOs) faa ho ka.  

Wɔ saa tete nneɛma korabea yi mu no, ahɔhoɔ nya hokwan hwɛ nneɛma a wɔde dii dwuma wɔ nkoatɔn mu wɔ Abibirem ha ɛnkanka Ghana. Saa nneɛma yi bi ne maapo ahodoɔ, whisky toa, ɛtuo, awenneɛ a wɔde glase ayɛ, akofena, *terracotta figurines,*  abakaba a wɔde guu nkoa nnan, wɔn nsa ne wɔn kɔn mu, abibifoɔ a wɔagye din ho mfoni, nneɛma a wɔde bɔ nnwom, akyeampoma, ntoma, po so hyɛn a wɔde faa nkoa ho mfoni,ne deɛ ɛkeka ho. 

Afei nso, wɔnya kwan hwɛ nkoa tɔn ho abakɔsɛm sini ahodoɔ a wɔato din *Cross  Roads of Trade ne Cross Roads of People.* Wɔsane nso nya kwan hwɛ baabi a wɔde nkoa guiɛ *(dungeons),* kɔndɛm sell ne pon a wɔfa mu a woremma bio *“Door of No Return”* no. 

## Baabi a menyaa mmoa firiiɛ
Centre for National Culture (Kumasi)

**Centre for National Culture**, kan no na yɛfrɛ no **National Cultural Centre**, yɛ beaeɛ a wɔda amammerɛ ho adesuadeɛ adi wɔ Kumasi. Wɔsii no afe apem aha nkron aduonum nsia (1956) na ɛwɔ Prempeh II tete nneɛma adekorabea.   

## Abakɔsɛm
Ansa na Ghana renya fahodie no, Alex A. Y. Kyerematen a ɔnyaa mmoa firii *Asantehene* Prempeh II ne *Asantema*n Council no firii aseɛ totoo nneɛma maa saa beaɛ yi mfiriaseɛ. Ɔfiri aseɛ sɛ Asante Cultural Centre na na n'atirimpɔ ne sɛ ɔpɛ sɛ ɔkora na ɔda Asante amammerɛ adi na wɔbuee saa beaeɛ yi ano afe apem aha nkron ne aduonum nsia (1956) mu.  Mmaeɛ a na ɛwɔ saa beaɛ yi mu ne nwomakorabea, asɔredan, beaeɛ a wɔda adwenneɛ adi, beaɛ a wɔhwɛ sini, beaeɛ a asa kɔ so ne tete adekorabea. Saa tete adekorabea yi yɛ deɛ ɛda petee mu. 

Wɔyɛɛ dwumadie bi de puee beaeɛ yi ano na ɛhɔ na Asantehene Prempeh II too fapem boɔ a ɛdi kan na saa boɔ yi ka nneɛma nneɛma a nkurɔfoɔ kɔ hwɛ berɛ a wɔakɔ sra saa beaeɛ yi ho. Saa boɔ yi wɔtoo din *the "Traditional House for the Ashanti Museum and Art Gallery."* ** Berɛ a wɔde Ghanaman panin a ɔdi kan sii adwa so no, nsɛmsɛm bi sii ma wɔsesaa ɛdin no kɔɔ *"National Cultural Centre"* wɔ afe1963 mu na wɔ afe 1990  mu no, wɔsesaa edin no kɔɔ *"Centre of National Culture"*  ɛsane nhyehyeɛ bi a PNDC aban no de too dwa. 

## Baabi a menyaa mmoa firiiɛ
Yaa Asantewaa Tete Nneɛma Adekorabea

They serve as avenues to showcase artifacts and monuments of historical importance to chart a path of development.

The Nana Yaa Asantewaa Museum was established in the Ejisu-Juaben Municipality in the year 2000 to pay homage to the legendary queen mother, Nana Yaa Asantewaa.

The **Yaa Asantewaa Museum** is a museum in Ejisu Municipal District in the Ashanti Region of Ghana. It was built to honor Ashanti leader Yaa Asantewaa, who was the queen mother of Ejisu.

The museum was established in 2000, to mark the centenary of the Yaa Asantewaa War. It aimed to recreate a typical Asante royal residence from 1900.

In 2004, the museum was gutted by a fire. Most of its relics that were inside were destroyed, and only a few clay pots remained. As a result of the fire and closure of the museum, tourism within the area significantly decreased. 

In October 2009, local leaders expressed a desire to refurbish the museum, and in 2016 UNICEF agreed to contribute US$10 million towards its reconstruction. The new facility will be constructed on a 14-acre plot of land.

## Baabi a menyaa mmoa firiiɛ
Akwamufie Ahenfie

Akwamufie Ahenfie yɛ Akwamuhene atenaeɛ.  Saa ahenfie yi mu na Akwamuhene, Odeneho Kwafo Akoto III ne n'abusua te na wɔsane frɛ no Bogyawe Ahenfie. Ahenfie yi wɔ Farao  nsuotene a ɛwɔ Apuieɛ Manatam no agya. Ahenfie yi wɔ baabi wɔkora tete nneɛma so ne baabi a nnipa pii ba bɛhwɛ atete amammerɛ ho nneɛma. Nneɛma a ɛwɔ akoraeɛ yi bi ne *Christianborg Castle* no safoa a Akwamufoɔ faa no afe 1693 mu. Abakɔsɛm atwerɛfoɔ ka sɛ saa berɛ no na Nana Asamani na na ɔdi adeɛ. Ade foforɔ a ɛwɔ saa akoraeɛ yi ne Akwamuhene akotaadeɛ a wɔde gyata honam ayɛ a yɛfrɛ no *Mahony* nso wɔ hɔ. 

## Baabi a menyaa mmoa firiiɛ
Côte d’Ivoire

**Côte d'Ivoire** anaasɛ **Ivory Coast**, a yɛnim no sɛ **Republic of Côte d'Ivoire**, yɛ ɔman a ɛwɔ  Abibirem Atoeɛ mpoano  anaafoɔ afam (West Africa). Ne kuropɔn ne Yamoussoukro a ɛwɔ ɔman no mfinfini.  Wɔ ɔman no mu no ɛkuro keseɛ a dwadie ne nnwuma kɔsoɔ wɔ  hɔ ne suhyen gyinabea a ɛne Abidjan. Ɔne ɔman a yɛfrɛ Guinea na ɛbɔhyeɛ wɔ atifi atoeɛ, ɔne ɔman Liberia nso bɔ hyeɛ wɔ atoeɛ fam, ɔne ɔman Mali bɔ hyeɛ wɔ atifi atoeɛ, ɔman Burkina Faso nso ɔne no bɔ hyeɛ wɔ atifi apueɛ fam, na ɔne ɔman Ghana bɔ hyeɛ wɔ apueɛ afam, na ɔne Atlantic Ocean's Gulf of Guinea nso bɔ hyeɛ wɔ aaafoɔ afam. Wɔ mfeɛ mpem mmienu ne aduonu-nnan (2024) no mu no, na wɔn dodoɔ yɛ ɔpepe aduasa baako ne akyirepɔ nnum (31.5 million).  Ivory Coast man no yɛ ɔman a ɛtɔso mmiensa a wɔn dodoɔ no dɔɔso paa ara yie wɔ Atoeɛ Abibirem. Wɔn kasapɔn ne French kasa, na wɔn sanso de kasa ahodoɔ a ɛyɛ ɔman no kasa bi tesɛ Bété, Baoulé, Dyula, Dan, Anyin, and Cebaara Senufo nso di dwuma paa. 

## Bea me nyaa mmoa
Joseph Azumah

**Joseph Azumah** (wɔwoo no 15 Ayɛwohomumɔ 1988) yɛ Ghana ɔmanyɛfo na ɔyɛ National Democratic Congress muni . Ɔgyina Akrofuom mantam a ɛwɔ Ashanti mantam no ananmu wɔ Ghana man a ɛtɔ so nnan no Mmarahyɛ Bagua a ɛtɔ so nkron no mu. 

## Mfitiase asetra ne nhomasua
Wɔwoo Azumah wɔ 15 April 1988. Ɔfiri Zebilla kuro a ɛwɔ Upper East Region wɔ Ghana . Ɔkɔɔ Mensonso D/A JHS ne Primary kɔnyaa ne Basic Education Certificate Examination (BECE) wɔ afe 2005. Ɔtoaa ne nwomasua so wɔ Kumasi Secondary Technical School baabi a ɔnyaa ne technical Certificate. Ɔtoaa ne sukuupɔn so wɔ Cape Coast Suapɔn mu baabi a ɔnyaa ne diploma ne Degree wɔ Management Studies mu wɔ afe 2016 ne 2018 mu. Mprempren ɔreyɛ ne Bachelor of Law wɔ Presbyterian University College .
Godwin Animli Dzogbazi-Dorani

**Godwin Animli Dzogbazi‐Dorani** (wɔwoo no Oforisuo 25, 1982) yɛ Ghana amammuifoɔ ne Mmarahyɛ Bagua no muni ma Adans Asokwa mantam a ɛwɔ Ashanti Mantam mu. Ɔgyina National Democratic Congress (NDC) ananmu wɔ Fourth Republic of Ghana Mmarahyɛ Bagua a Ɛto so Akron no mu. 

## Mfitiase asetra ne nhomasua
Wɔwoo Dzogbazi‐Dorani Dwoda, Oforisuo 25, 1982, wɔ Mafi‐Devime, Ghana. Onyaa Bachelor of Education abodin krataa wɔ Nhomasua Sukuupɔn, Winneba .
D

**'D**, anaa **d**, yɛ Latin nkyerɛwde mu nkyerɛwde a ɛto so abien, a wɔde di dwuma wɔ nnɛyi Engiresi nkyerɛwde mu, Europa atɔe fam kasa afoforo.
Prince

**Prince Rogers Nelson** (June 7, 1958 – April 21, 2016) yɛ Amerikani odwontofoɔ, nnwom kyerɛwfoɔ, nnwontofoɔ, asawfoɔ, ne odiyifoɔ.
Wode Maya

**Berthold Kobby Winkler Ackon** (wɔwoo no Ɔbɛnem 3, 1994), a nnipa pii frɛ no **Wode Maya**,  yɛ Ghana YouTube personality, vlogger,  digital media influencer,  ɛne wiemhyɛn ho mfididwumayɛfoɔ.    Ne din Wode Maya (Wǒ de Mà yà) nkyeraseɛ wɔ China kasa mu ne sɛ "Ao me Nyankopɔn".  Wɔ afe 2017 mu no, ɔtwaa sinii wɔ ɛhyɛn bi mu a na nkonwa da mpan wɔ ne nkyɛn, nanso na akwantufoɔ afoforɔ gyinagyina hɔ, ɛsiane sɛ ɔyɛ obibinii nti, na saa sinii yi hyetaeɛ.  Nnipa pii hu no sɛ ɔyɛ Youtubefoɔ akɛsefoɔ a wɔwɔ nsunsuansoɔ kɛseɛ paa ara wɔ Afrika so no mu baako.     

## N'asetena mfitiaseɛ ne nwomasua
Wode Maya firi Ahekofi, Kofikrom, kuro bi a ɛwɔ Ghana Atɔeɛ mantam mu .  Beijing Language and Culture University (BLCU) ne suapɔn a ɔkɔeɛ.  

## N'adwuma
Ɔhyɛɛ 'vlogging' ase ɛfa nnoɔma a ɔfa mu ho wɔ China, berɛ a na ɔda so ara yɛ osuani. Akyire no, ɔgyaee n'adwuma sɛ wiemhyɛn ho mfididwumayɔfoɔ no.  N'ahotɛdin Wode Maya firi Mandarin kasa mu nsɛmfua wǒ de mā ya (我的妈呀, lit. "Ao, me maame!". Ɛrekame ayɛ sɛ saa nsɛmfua yi sɛ Borɔfo kasa mu "Oh my god!"  Wɔ Ɔpɛnimaa 2021 mu no, ɔhyɛɛ n'adansie ne afietɔn adwuma ase. Ɔkaa sɛ wɔbɛfrɛ no 'Charliemag Estate' ɛwɔ East Legon.  Na ɔka YouTubefoɔ baanum a wɔagye din, a wɔfiri wiase afanam nyinaa a wɔtoo nsa frɛɛ wɔn sɛ wɔmmɛyi World Economic Forum afe 2023 nhyiamu no nkyerɛ amansan no ho.  Wɔsan too nsa frɛɛ no sɛ ɔmmɛka 2023 Munich Security Conference ho asɛm nkyerɛ amansan. 

## Ne ngyetomu

### Diplomatic Passport
Wɔ Ɛbɔ 17, 2025 no, Wode Maya ne Ghanafoɔ akukudam ahodoɔ ɛnan a wɔn adwuma asɔ ani no nyaa 'diplomatic passports' ɛfirii Ghanaman mu ɔpanyini a ɔda asoɛeɛ a ɛhwɛ amannɔne nsɛm so, Onimuonyamfoɔ Samuel Okudzeto Ablakwa nkyɛn. Wei yɛ adeɛ a ɔyɛ de bɔɔ wɔn aba so wɔ wɔn mmɔdenmmɔ a wɔbɔɛ de pagyaa Ghana ne Afrika animuonyam wɔ wiase aman nyinaa anim no ho.

## N'asetena mu nsɛm
Wode Maya aware Miss Trudy, Kenyani YouTuber .   

## Adɔeyɛ
Wode Maya firii ne pɛ mu yi sika a ɛsom bɛyɛ dɔla 10,000 maaɛ sɛ wɔmfa nsiesie suminabea bi, na wɔnfa nyɛ agoprama. Ɔyɛɛ saa adɔeɛ yi wɔ berɛ a ɔhyiaa ɔbarima bi a ɔhyɛɛ no nkuran wɔ Kwahu no akyi no.  Wɔ afe 2021 mu no, ɔboa ma wɔboaboaa dɔla 10,000 ano de sɔɔ mmɔfra ɔha (100) asene wɔ wɔn nwomasua ne wɔn adehia mu. Ɔkaa sɛ saa dwumadie yi sene adoeɛ ne ntoboa, na ɔde dwaatoa too afoforɔ anim sɛ wɔnyɛ nnwuma a ɛtete saa. 

## Abasobɔdeɛ
Wɔbɔɔ Wode Maya aba so sɛ 'Online Creator of the Year' wɔ afe 2022 'Entertainment Achievement Awards' no ase. 

= Nyinasoɔ ma saa krataa yi =
Victoria Lebene

**Victoria Lebene Osafo-Nkansah** (wɔwoo no Kitawonsa 30, 1989), anaasɛ **Victoria Lebene,** yɛ Ghana Siniyifoɔ, nsɛmtwerɛni  ne obi a ɔwɔ ɔnoara n'adwuma.   

## Asetena mfitiaseɛ ne nwomasua
Wɔwoo Lebene wɔ Accra, na ɔkɔɔ suapɔn wɔ Zenith University College, faako a osuaa nnipa adwuma ho ntotoeɛ ho nsɛm (Human Resource Management) ho adeɛ. Akyiri no, ɔtoaa so kɔɔ African University College of Communications, faako a onyaa abɔdin krataa wɔ nkɔsoɔ nkitahodie nsɛm mu. 

## Adwuma
Lebene wuraa sinitwa mu wɔ afe 2012 mu, berɛ a wɔde no too Ghana siniikɛseɛ *Ultimate Story* mu no. W'akɔ so adi dwuma wɔ sinii ahodoɔ bi te sɛ *Miser*, *A Sting in a Tale*, *Jackie Goes to School*, *Broken Mirror*, *Accra Girls*, *Honey Moon*, *Bitter Sweet Wine*, *Babaani,* ne *Ramadan mu*.

W'ayɛ nsɛmtwerɛ ne kaseɛbɔ adwuma pii  wɔ GHOne TV. Ɔhyehyɛɛ Golden Movie Awards Red carpet dwumadie no wɔ afe 2019 mu,  na na ɔyɛ wɔn a wɔhyehyɛɛ red carpet no mu baako wɔ 3Music Awards 2022.

## Abasobɔdeɛ ne edinbɔ ahodoɔ

## Sinii ahodoɔ a w'ayie

* *Deadly Deals*
* *Ghana Single Ladies*
* *Jackie Goes to School*
* *[[:en:Broken_Mirror_(film)|Broken Mirror]] (2014) as Angela*
* *The Honeymoon Trip (2018) as Ore*
* *Baabani*
* *My Name is Ramadan (2018)*
* *Bitter Sweet Wine (2017) as Samantha*
* *Freedom and Justice (2021) as Sarah*

## N'asetena mu nsɛm
Lebene aware Ghana anigyedeɛ ho nsɛmtwerɛfoɔ Eugene Osafo-Nkansah, na wɔwɔ mma mmienu. Ne papa din de SP Victor Mekpeh, a ɔyɛ Ghana Afiase Dwumadibea no sohwɛfoɔ panyin a w'akɔ pɛnhyen.

## Adɔeyɛ
Wɔ July 2017 mu no, Lebene ne nnamfonom binom de nnuane a wɔnnoaeɛ ne nnuane a wɔahyehyɛ wɔn nkonko mu, anonneɛ, ntadeɛ, nneɛma a wɔde dware, ne toa mu nsuo maa Dzorwulu Special Home a ɛwɔ Accra. 

= Beaeɛ a menyaa mmoa firiiɛ =
Ayisha Fuseini

***Ayisha Fuseini*** yɛ asetena mu dwumayɛfo a ɔwɔ Ghana. Fuseini yɛ CEO a ɔhyehyɛɛ dwumakuo a wɔfrɛ no Asheba Enterprise, mmara kwan so agye ato mu afe 2013 wɔ ɔman Ghana ha. Mmaa a wɔyɛɛ adwuma wɔ hɔ boro 600 a wɔfiri nkuro nketewa ɛwɔ Tamale; Atifi mantam. Ɔde adwumayɛbea a wɔyɛ nneɛma ho adwuma si hɔ sɛ ɛbɛboa mmaa no a wɔyɛ adwuma wɔ hɔ. N'adwuma no nso boa mmaa a wɔyɛ Shea bɔta adwuma no wɔ sikasem mu. Ne dwumakuo no yɛ nneɛma a yɛde seisei yɛn ho te sɛ samina, nku ne nnoɔma ahodoɔ a yɛ nya firi shea bɔta ɛyɛ papa mu. Ɔsanso de shea bɔta ma The Body Shop.

## Adwuma ne Asetena
Fuseini nyaa abasobɔ akyɛdeɛ: Ɔbaa Dwumayɛfoɔ, wɔ afe 2018 Ɔpɛpcn bosome, ɔsanso nyaa abasobɔ wɔ  Adwuma Foforɔ mu. Fuseini wɔ mmofra mmiensa.

## Baeɛ a menyaa mmoa firiiɛ
Oda Senior High School

**Oda Senior High School** a nipa dodoɔ no ara frɛ no Odasco no yɛ ntoasoɔ sukuu a mmarima ne mmaa nyinaa kɔ bi a ɛwɔ ɛwɔ Akim-Oda mansini mu wɔ Ghana Apue Mantam mu.  Sukuu no kyerɛ adesua ahorow te sɛ  Nyansahu mu nneɛma nyinaa ho adesua anaasɛ abɔdeɛ mu nyansa pɛ (General Science), Kuadwuma ne nnɔbae ho adesua (Agriculture),Dwadibea ne sika korabea ho adesua (Business), Adwinne ne mfoniyɛ ho adesua (Visual Arts), Effiesɛm ne nnuane ho adesua ( Home Economics) ne Amanyɔsɛm ,kasa ne nnipa atitire ho adesua (General Arts). Ɛsan sɛnea sukuufoɔ no bɔ wɔn ho mmɔden yie wɔ Abibirem Atɔeɛ Ntoasoɔ Sukuu Mu sɔhwɛ kɛseɛ no nti, wɔaka sukuu no abom afra Sukuu a ɛtɔ so mmienu wɔ nkyekyɛmu mu (Category B).

## Baeɛ me nyaa mmoa firiieɛ


Nkyekyεmu:Sukuu
Nkyekyεmu:Ntoasoɔ Sukuu
Nkyekyεmu:Adesua
Nkyekyεmu:Adekyerɛ
Beatrice Aboyade

**Beatrice Olabimope Aboyade** (24 Ɔsanaa 1935 – 3 Oforisuo 2023) yɛ Nigeriani nwomakorabea sohwɛfoɔ ne Nwomakorabea Adesua ho ɔbenfoɔ wɔ Ibadan Suapɔn(University of Ibadan) mu. *World Encyclopedia of Library and Information Services* buu no sɛ ɔkwanpaefoɔ wɔ Nwomakorabea Ho Nsɛm mu wɔ Nigeria. Aboyade yɛɛ adwuma wɔ University of Ibadan ne University of Ile-Ife Nhomakorabea.

## N'asetena mfitiaseɛ ne ne nwomasua
Aboyade nyaa ne mfitiaseɛ nwomasua wɔ Christ’s Church Mfitiaseɛ Sukuu, a ɛwɔ Porogun, Ijebu Ode. Ɔkɔɔ Queen's College, Lagos, kɔtoaa n'adesua so wɔ afe 1948 de kɔsi afe 1951. Wɔ 1952 ne 1953 ntam no, ɔwiee ne ntoasoɔ sukuu wɔ Queen's College, Ede. Ɔnyaa n'abodin krataa a edi kan wɔ Borɔfo kasa mu wɔ Ibadan Sukuupɔn mu wɔ afe 1960 mu. Wɔ afe 1964 mu no, ɔtoaa so nyaa abodin nkrataa afoforɔ wɔ University of Michigan. Wɔ afe 1970 mu no, owiee ne Doktorate abodin krataa wɔ Ibadan Sukuupɔn mu.

## N'adwuma
Aboyade amfiti prɛko pɛ anya diberɛ sɛ nhomakorabea sohwɛfoɔ, na mmom ɔde berɛ tiawa bi tenaaa Nigeria Broadcasting Corporation ansa na ɔrebɛka Ibadan Sukuupɔn nhomakorabea hɔ sɛ nhomakorabea sohwɛfoɔ boafoɔ wɔ afe 1962 mu. Ankyɛre na ɔfaa dibea foforo sɛ nwomakorabea sohwɛfoɔ panyini wɔ Ife Sukuupɔn mu wɔ afe 1965 mu. Mfeɛ mmiensa akyi no, ɔsane kɔɔ Ibadan Sukuupɔn mu kɔdii wɔn Akenkanfoɔ Dwumadibea no anim. Wɔ afe 1972 mu no, ɔfitii aseɛ kyerɛɛ adeɛ wɔ hɔ, berɛ a ɔbɛyɛɛ sukuupɔn mu ɔkyerɛkyerɛfoɔ wɔ nwomakorabea nyansahunu asoɛyɛ no.

Wɔ afe 1978 mu no, wɔmaa no so firii ɔkyerɛkyerɛfoɔ panyin dibea hɔ, na wɔyɛɛ no Nwomakorabea Adesua ho Ɔbenfo wɔ Ibadan Sukuupɔn mu. Ɔsomm suapɔn no sɛ Nhomakorabea, Nneɛmakorabea ne Amanneɛbɔ Adesua Dwumadibea panyin wɔ sukuupɔn no mu. Ɔsan nso dii Rural Development Information System (RUDIS) dwumadie no so, dwumadie a ɛmaa amanneɛbɔ ne nsɛmpɛ ɛkɔɔ soro maa nkuraasefoɔ wɔ Afrika. Adwuma a ɔne RUDIS yɛeɛ no daa no adi sɛ Nigeria nkuraseɛ nwomakorabea ahodoɔ no di dwumadie titire wɔ nkuro no mu. Wɔde nhomakorabea nhoma ahodoɔ no kyerɛɛ sɛnea wobetumi ama nneɛma ne akadeɛ bi  te sɛ akwan, anyinam ahoɔden, sikasɛm ne nsuo a ɛnam dorobɛn mu atu mpɔn. Na akenkanfoɔ bɛhu nwuma a ɛmfiri mpɔtamo hɔ ho akwanya, ne nsɛm a ɛfa nnuru a wɔde yɛ nnɔbaeɛ (ɔyɛ-asaase-yie) ne adwadie akwan ahodoɔ ho.

## N'asetena mu nsɛm
Ɔwaree Ɔbenfo Ojetunji Aboyade, Economics ho ɔbenfo, fiti afe 1961 kɔsi ne wuo wɔ afe1994 mu.

## Owuo
Beatrice Aboyade wuiɛ wɔ Ɔbɛnem 3, 2023, berɛ a na w'adi mfeɛ aduonwɔtwe-nson (87).

= Beaeɛ a menyaa mmoa firiiɛ =

Nkyekyεmu:Nwomakorabea
Antoinette Sayeh

**Antoinette Monsio Sayeh** wowoo no wɔ (afe apem-biako ahankron ne aduonum awotwe wɔ Kitawonsa bosome ne da a ɛtɔ so du-abien12 July, 1958), yɛ Liberia sikasɛm ho benfo (economist) ɔsan yɛ ɛnkane Ɔsomfoɔ wɔ Sikasɛm ho.  Ɔyɛɛ adwuma sɛ Ɔhwɛfo Panyin Abadiakyiri (Deputy Managing Director) wɔ Amanaman Ntam Sikakorabea Ahyehyɛdeɛ (Internationa Monetary Fund-IMF) kɔsii afe mpem mmienu ne aduonu-annan (2024). Sayeh san yɛɛ Ɔkwankyerɛfo (Director) wɔ Abibiremu Dwumadibea (Africa Department) a ɛwɔ IMF no mu fii Kitawonsa bosome no mu ne da a ɛtɔ so du-nan wɔ afe mpem-abien ne awɔtwe (14 July, 2008) kɔsii Ɔsanaa bosome ne da a ɛtɔ so aduasa-biako wɔ wɔ afe mpem-abien ne du-nsia mu ( 31 August, 2016). Bio nso, ɔyɛɛ Ɔhɔhoɔ Ɔbenfo a Ɔda Nsonsonoeɛ Adi wɔ Nkɔsoɔ Asoeɛ ( Distinguished Visiting Fellow at the Center for Global Development).

## Abrabɔ
Sayeh yɛ obi a ɔwiee sukuu wɔ Swarthmore College ne Fletcher School of Law and Diplomacy, baabi a onyaa Abɔdeɛ akyirikyiri abodin krataa ( MA) ne Dokita Abodin krataa ( Ph.D ) wɔ Amanaman Ntam Sikasɛm Abusuabɔ ( International Economic Relations) mu. Sayeh nso ayɛ adwuma ama Amanaman Ntam Sikakorabea (World Bank)  sɛ ɔman sohwɛfo (country director) maa Benin, Niger ne Togo, na ɔyɛɛ adwuma wɔ ɔman sikasɛm nhyehyɛe (public finance management) ne aban adwumayɛfo nsakrae (civil service reform) ho wɔ Pakistan. Sɛnea BBC kyerɛ no, bere a Sayeh yɛɛ Liberia Sikasɛm Soafo (Minister of Finance) no, “ɔmaa amanaman ntam sikasɛm ahyehyɛde ahorow ani gyee paa.”

Ansaa na ɔbɛyɛɛ adwuma wɔ  Amanaman Ntam Sikakorabea Ahyehyɛdeɛ ( International Monetary Fund) no, ɔyɛɛ Liberia Sikasɛm Soafo (Minister of Finance) fi afe mpem-mienu ne nsia ( 2006) kɔsi afe mpem-mienu ne nwɔtwe ( 2008) wɔ ɔmanpanyin Ellen Johnson Sirleaf aban mu. Sayeh yɛ ɔbaa a ɔto so mmienu wɔ Liberia amanneɛ mu a ɔde saa adwumayɛ nhyehyɛe no yɛɛ, na ɔbaa a edi kan yɛɛ eyi ne Ellen Johnson Sirleaf ankasa. Ɔkaa sɛ n'adwumayɛ titiriw ne sɛ: sɛe ɔman no akyɛde kɛse (high national debt), hyɛ aban bank ne sikasɛm nhyehyɛe mu nsow, na ɔko tia atirimɔden ne amanyɔsɛm mu bɔne (corruption).

Efi afe 2007 no, Sayeh yɛ ɔbaako a ɔwɔ mpanyimfo aban nkyerɛkyerɛfo a wɔhwɛ sikasɛm ne nsakrae ho ( World Bank Group High Level Advisory Council) a ɛhwɛ Maa Sikasɛm Mu Tumi (Women's Economic Empowerment) so, a na Danny Leipziger ne Heidemarie Wieczorek-Zeul yɛ aban no mpanyimfo.

## Nsɛm a wɔde gyinaa so


Nkyekyεmu:Amanyɔsεm
Nkyekyεmu:Liberiafoɔ
Nkyekyεmu:Mmaa amanyɔfoɔ
Cape Coast Technical University

Cape Coast Polytechnic yɛ aban ntoaso sukuu a ɛwɔ Central Region a ɛwɔ Ghana.  Na Cape Coast Polytechnic wɔ hɔ wɔ afe 1984 mu sɛ ntoaso sukuu. Wɔhyɛɛ ase yɛɛ adwuma wɔ Ghana Education Service ase wɔ afe 1986. Ɛno akyi no, wɔmaa no kwan sɛ ɔmfa adesua a ɛkɔ akyiri mma, na ɔmfa adansedi krataa nso mma. 

Bere a PNDCL 321 baa mmara mu wɔ 1992 mu no, wɔmaa Technical University no nyaa nkɔso bɛyɛɛ sukuu a ɛkorɔn a ɛma wotumi de dwumadi ahorow a ɛfa Ɔman Nhomasua a Ɛkorɔn a wɔde di dwuma ho 

ma. 

## Adesua ahorow
Cape Coast Technical University sɛ asoɛe no wɔ adesua dwumadibea ahorow dumien (12) ne sukuu abiɛsa. 

Adesua a Cape Coast Technical University di ho dwuma ne adwinni, adwumayɛ, nyansahu a wɔde di dwuma, ne mfiridwuma, mfiridwuma, adetɔ, Ɔdansi Mfiridwuma, Bachelor of Science wɔ Akontaabu mu Akontaabu a ɛne kɔmputa, aban mfiridwuma, ɔkyerɛwfo.

## Beaɛ a menyaa mmoa fii
Olubanke King Akerele

Olubanke King Akerele (wɔwoo no May 11, 1946) yɛ Liberia amammuifoɔ ne ɔman nanmusifoɔ a ɔsom sɛ Amannɔne Nsɛm ho Ɔsoafoɔ wɔ Ellen Johnson Sirleaf aban mpaninfoɔ mu firi Ɔkɔtɔberɛ 2007 kɔsii sɛ ɔgyaee adwuma wɔ 3 Ɔbɛnem 2010. Ɔyɛ Charles D. B. King, Liberia ɔmampanyin a ɔtɔ so 17 no banana.

## Baeɛ a me nyaa mmoa firieɛ
Martha Sandolo Belleh

Ɔsahene Martha Sandolo Belleh yɛ obi a na anka ɔyɛ Liberia aban soafo. Belleh yɛɛ Akwahosan ne Asetra mu Ahobammɔ Soafo fi 1981 kosi 1987 wɔ atuatew kannifo Samuel Kanyon Doe ase. Owiee Cuttington Sukuupɔn wɔ 1968 mu wɔ ayarehwɛfo dwumadibea.

## Baeɛ a me nyaa mmoa firieɛ
Florence Chenoweth

**Florence Alletta Chenoweth** (2 April 1945 – 26 June 2023) yɛ Liberia amammuifoɔ ne kuayɛ ne aduane ho ɔbenfoɔ. Sɛ́ kuayɛ soafo wɔ Liberia no, ɔno ne ɔbea a odi kan a onyaa dibea a ɛte saa wɔ Afrika. Ɔsan nso dii dibea akɛse pii wɔ Amanaman Nkabom Aduan ne Kuadwuma Ahyehyɛde (FAO) mu. 

## Adwuma a ɔyɛe mfiase
Wɔwoo Chenoweth wɔ Robertsport, Liberia. Ɔnyaa BSc. fi Liberia Sukuupɔn mu wɔ 1967 mu na onyaa Master’s degree wɔ kuayɛ sikasɛm mu wɔ Wisconsin–Madison Sukuupɔn mu wɔ United States wɔ 1970. Bere a ɔsan kɔɔ Liberia no na ɔwɔ nnwuma ahorow wɔ Kuadwuma Dwumadibea kosii 1977, bere a wɔpaw no sɛ Liberia kuayɛ soafo no. Ɔno ne ɔbaa a odi kan a ɔsom sɛ kuayɛ soafo wɔ Afrika na saa bere no na ɔno nkutoo ne ɔbaa soafo a ɔhwɛ kuayɛ so wɔ baabiara. Bere a ɔkɔɔ FAO Nhyiam a wɔyɛ no afe abien biara ma kuayɛ ho asomfo wɔ FAO Asafo ti wɔ Rome no, ohyiaa nsɛnnennen wɔ aban nsrahwɛ bi a asomfo no kɔsraa Vatican no mu. Wɔamma no kwan bere tiaa bi sɛ ɔnkɔ mu, na awɛmfo no ka kyerɛɛ no ​​sɛ “ɛnyɛ ɔyerenom de”. 

## Baeɛ a me nyaa mmoa firieɛ
Saadatu Hassan Liman

**Saadatu Hassan Liman** yɛ Nigeriani ɔbenfo a ɔkyerɛ Islam Adesua na mprempren ɔyɛ Nasarawa State University, Keffi, ɔmanpanyin abadiakyiri.  

## Nwɔmasua
Ɔnyaa ne abodin krataa a ɛdi kan wɔ Islam adesua mu wɔ Jos Suapɔn mu wɔ afe 1998 mu 

## Adwuma
Saadatu hyɛɛ n’adwuma ase wɔ Nasarawa State University wɔ afe 2002 mu na ɔbɛyɛɛ ɔbenfoɔ wɔ afe 2017 mu  

## Nsɛm a wɔde gyinaa so
Mirriam Chinyama Chonya

**Mirriam Chinyama Chonya** (wɔwoo no 25 Ɔbɛnem 1971) yɛ Zambia ɔmanyɛfo.

Chonya yɛ Zambia ɔman bagua no muni[1] ma Kafue. Ɔyɛ United Party for National Development no muni.

## Nsɛm a wɔde gyinaa so
Adjaratou Abdoulaye

**Adjaratou Abdoulaye** yɛ Togo ɔmanyɛfo ne Pan-African mmarahyɛ bagua no muni a ofiri Togo, a wɔpaw no sɛ ɔmmɛyɛ Togo ɔman bagua no muni wɔ afe 2007 mmarahyɛ bagua abatow mu, na ogyinaa Togofo nhyiam no ananmu. wɔpaw no sɛ Pan-African mmarahyɛ bagua no muni fi afe 2009 kosi afe 2014.

## Beaɛ a menyaa mmoaa fii
Ohene Kwame Frimpong

**Ohene Kwame Frimpong** (wɔwoo no 23 September 1986) yɛ Ghanani adwumayɛfoɔ ne ɔmanyɛfo . Ɔyɛ mmarahyɛ baguani ma Asante-Akyem North mantam a ɛwɔ Ashanti Mantam mu wɔ Ghana.  Frimpong sii akan wɔ afe 2024 mmarahyɛ bagua abatow no mu sɛ obi a ɔde ne ho na odii mmarahyɛ bagua no muni a ɔwɔ hɔ mprempren, Andy Kwame Appiah-Kubi .

## Mfitiase asetra ne nhomasua
Frimpong fi Agogo Asante Akyem . Ɔwiee ne mfitiaseɛ nwomasua wɔ Cosmos Preparatory School a ɛwɔ Lapaz, Accra, Ghana. Ɔkɔɔ Aggrey Memorial AME Zion Senior High School maa ne ntoaso sukuu. Akyiri yi onyaa ne abodin krataa a edi kan wɔ Central University College wɔ Ghana na akyiri yi ɔkɔɔ so yɛɛ adesua wɔ The College of Haringey, Enfield, and North East London (CONEL) wɔ United Kingdom . 

## Adwuma
Frimpong hyehyɛɛ Salt Media GH, adwumakuw a ɛyɛ multimedia a Salt 95.9 FM, Salt TV, ne intanɛt so dwumadibea saltfmonline.com ka ho.   Ɔsan nso de Bofrot Puff Puff sii hɔ wɔ afe 2021 mu sɛ afrafra ntɛmntɛm ma Bofrot, Ghana anɔpaduan a ɛyɛ dɛ. Wɔ afe 2024 mu no, ɔne Medikal yɛɛ adwuma boom yɛɛ Medikal Live in London kɔnsɛt  ho nhyehyɛe wɔ Indigo O2 wɔ UK.
Nnyegyeeɛ Nsisisoɔ Nhyehyɛeɛ(Rhyme Scheme)

**Nnyegyeeԑ Nsisisoↄ** **Nhyehyԑeԑ** anaa sɛ Rhyme Scheme wɔ Brofo kasa mu yε nnyegyeeε nsisisoↄ nhyehyεeε a na yεrepε akyerε sεdeε ↄtwerεfoↄ no ahyehyε nnyegyee a εtwa toↄ wↄ nsensaneeε biara awieeε.. Ԑmfa atwerεdeε ho, εfa nnyegyeeε ho. Ԑmfa ho ne atwerεdeε a εtwa toↄ wↄ nsensaneeε no awieeε, sε nnyegyeeε no yε pε a, yεbεnya nnyegyeeεnsisisoↄ. Yεhyehyε konsonante ne baworo fra. 

## Baabi a mmoa firi

Nkyekyεmu:Kasasu
Nkyekyεmu:Anwensɛm
Rachel Amma Owusuah

**Rachel Amma Owusuah** yɛ Ghana amammuifoɔ a ɔyɛ National Democratic Congress (NDC) no muni. Ɔyɛ mmarahyɛ bagua no muni a wɔapaw no ama Dormaa Apuei fam mantam no .

## Amanyɔsɛm
Wɔ August 2019 mu no, ogyinaa National Democratic Congress primaries a wɔyɛ maa Dormaa East . Owusuah dii Seth Kwaku Anorson so nkonim a ɔnyaa abatoɔ 377 tiaa 286 wɔ ne abatoɔ 286 no ho.
John Darko

**John Darko** (wɔwoo no June 4, 1979) yɛ Ghana mmaranimfo ne ɔmanyɛfo, na ɔsom sɛ Mmarahyɛ Bagua no muni ma Suame mantam a ɛwɔ Ashanti Mantam mu .  Ɔgyina New Patriotic Party (NPP) ananmu wɔ Fourth Republic of Ghana Mmarahyɛ Bagua a Ɛtɔ so Nkron no mu
Julie Okine

***Julie Okine*** ka mmaa a wodii kan too Highlife nnwom wɔ Ghana no ho. Ɔno ne ɔbaa nnwomtoni a odii kan too Highlife nnwom a ɛgyee din paa wɔ afe 1957 mu. Nnwom no asɛmti ne 'Nothing But A Man's Slave' (Ɔnnyɛ Hwee Sɛ Barima Akoa). Na ɔka E.T Mensah nnwomtofoɔ kuo a na wɔfrɛ no Tempos no ho.
## Ne Nnwomtoɔ
E. T Mensah a ɔtee Tempos nnwomtofoɔ kuo na ɔde Julie Okine wuraa Hiplife Nnwomtoɔ mu. Wɔ ne berɛ so no, na wobu Hiplife nnwomtoɔ sɛ mmarima nkoaa na ɛto esiane mmeae ahodoɔ a na wotumi kɔ kɔto nnwom no. Wei nti sɛ na ɔbaa bi yɛ n'adwene sɛ ɔbɛto Hiplife nnwom a, na wobu no sɛ ne bra asɛe, ɔmmrɛ ne ho ase na ɔnnyɛ ɔbaa papa.  Wei nti berɛ a Julie gyee too mu sɛ ɔbɛto Hiplife nnwom no, na ɔde sɛnea nkorɔfoɔ hu no ne edin a ɔwɔ no ato esiane mu. 

Nnwom a ɔtoe a ɛgyee din paa yɛ nea n (Ɔnnyɛ Hwee Sɛ Barima Akoa). Ɔtoo nnwom yi wɔ brɔfo kasa mu.  

### Nnwom no mu nsɛm
"*I went down one Saturday night just for a bottle of beer, (Dabi mepuee Memeneda anadwo sɛ meekɔpɛ nsa toa baako bi)*

*I met a lovely Cape Coast boy looking so nice and sweet.(Mihyiaa aberanteɛ kamakama bi wɔ Cape Coast)*

*He stepped into a taxi cab heading straight for me, (Ɔfaa kar de bɛfaa me)*

*We went to a busy nightclub and he asked for a table for two,( Yɛkɔɔ 'night club' na ɔgyee pono a yɛn mmienu pɛ betena ho)*

*We went to a private salon and he asked for a gin and lime,* 

*I searched into my breast pocket nothing was left for me,(Mehwɛɛ me botom na hwee nnim )*

*He wants to know my name, he wishes to know my name,' (Ɔpɛ sɛ ohu me din, ɛbɛyɛ no dɛ sɛ obehu me din)*

*If I died of a man`s love I am nothing but a man`s slave."* *( Sɛ miwu wɔ ɔbarima dɔ ho a, mennyɛ hwee sɛ ɔbarima akoa)*

## Beae A Minyaa Mmoa Firiiɛ

Nkyekyεmu:Ganafoɔ
Nkyekyεmu:Ghana ndwomtofoɔ
Esther Banda

**Esther Mwila Banda** (wɔwoo no Ɔbɛnem 4, 1958) yɛ Zambia kan ɔmanyɛfo. Ɔyɛɛ Ɔman Bagua no muni wɔ Chililabombwe firi afe 2006 kɔsi afe 2016, na na ɔyɛ Ɔsoafoɔ Abadiakyiri wɔ afe 2011 ne 2016 ntam. 

## Asetena mu nsem
Banda suaa BA wɔ "Asetena Ho Adesua"- mekyer3 "sociology" mu na ɔyɛɛ adwuma sɛ asetena ho ɔbenfo (sociologist). Ɔsii akan wɔ afe 2001 amansan abatoɔ no mu sɛ kandifoɔ ma "United Party for National Development" amanyɔkuo no wɔ Chililabombwe, nanso ɔtɔɔ so mmienu wɔ "Movement for Multi-Party Democracy" kandifoɔ- Wamundila Muliokela akyi. Wɔ afe 2006 amansan abatoɔ no mu, Banda gyinaa sɛ kandifoɔ maa "Patriotic Front" amayɔkuo no na ɔdii Muliokela (a saa berɛ no na ɔyɛ ɔsoafoɔ ma Ɔman no Bammɔ dwumakuo) no so nkonim, ma ɔbɛyɛɛ ɔmansin no MP. Wɔsan to maa no bio sɛ ɔmansin no MP wɔ afe 2011 mu.  Ɛno akyi no na wɔpaw no sɛ Ɔsoafoɔ Abadiakyiri ma Mpɔtam Aban, Adan, Mfitiase Nhomasua ne Nneɛma  Atwa Yɛn Ho Ahyia Ho Banbɔ. Afe a ɛdi hɔ no, ɔbɛyɛɛ Ɔsoafoɔ Abadiakyiri wɔ "Ministry of Gender and Child Development" a wɔatew no foforo no mu. Wɔ Ɔgyefo bosome wɔ 2015 mu, ɔbɛyɛɛ Ɔsoafoɔ Abadiakyiri a ɔhwɛ Nsrahwɛ ne Adwinni so berɛ a Edgar Lungu bɛyɛɛ ɔmampanyin akyi. Ɔsan tenaa mu sɛ Mmea Titenani wɔ Ɔman Ho Dɔ Kuw no mu. 

## Baabi a me nyaa mmoa firiiɛ
Josefina Pitra Diakité

Josefina Perpétua Pitra Diakité yɛ Angola ananmusifoɔ wɔ South Africa firi afe 2011 kɔsi afe 2017. Ɔyɛ Angola ananmusifoɔ wɔ United States firi afe 2001 kɔsi September 1, 2011.

## Ntotoho
Rita Orji (politician)

**Rita Orji** yɛ Nigeriani ɔmanyɛfoɔ. Na ɔyɛ kane Aban Mmarahyɛ Bagua no muni, na ɔgyinaa Ajeromi Ifelodun Federal Constituency a ɛwɔ Lagos State ananmu wɔ Ɔman Bagua a ɛto so nwɔtwe (8) no mu.

## Ntotoho
Maame Sarfoah Appiah

**Maame Sarfoah Appiah** yɛ Ghana amanyɔfoɔ ne ɔman somfo. Mprempren ɔwɔ dibea sɛ Municipal Chief Executive (MCE) wɔ Asante-Akim South Municipal Assembly a ɛwɔ Ashanti Mantam mu wɔ Ghana. Wɔpaw no wɔ May 2024 mu na ɔkaa ntam wɔ afe 2025 mu, na ɛmaa ɔbɛyɛɛ ɔbaa a ɔdi kan a ɔgyee saa dibea yi firi berɛ a wɔhyehyɛɛ ɔmantam no na wɔde ɔman no hyɛɛ aman mu wɔ afe 1988 mu.

## Mfitiase Asetena ne Amanyɔsɛm mu Adwuma
Maame Sarfoah Appiah ayɛ ɔmanyɛfo a ɔyɛ nnam wɔ nhyɛase amammuisɛm mu, titiriw wɔ Ashanti Mantam mu wɔ Ghana. Ansa na wɔrepaw no no, na ɔyɛ obi a wagye din na ɔyɛ National Democratic Congress (NDC) kuo no muni wɔ ɔman no mu.

Maame Sarfoah Appiah sii akan sɛ ɔbɛnya mmarahyɛ bagua atenaeɛ wɔ Asante-Akim South Constituency mprenu wɔ NDC tekiti so. Nea ɛyɛ awerɛhow no, w'anni nkunim, nanso n’adwumaden ne n’ahofama a ɔde maa nnipa a wɔwɔ fam no maa ɔmantam no mufo gyee no too mu na wɔbuu no. Ne nimdeɛ a emu dɔ a ɔwɔ wɔ ɔhaw ahorow a ɛka ɔmantam no mufo ho no ho hia kɛse wɔ n’ahosiesie a osiesiee maa saa dibea yi wɔ mpɔtam hɔ aban no mu no mu.

## Adwumayɔ
Wɔ mmɔdenbɔ mu sɛ wɔbɛma mmarima ne mmea nkabom ahyɛ ɔman no mpɔtam nniso mu no, Republic of Ghana ɔmanpayin na ɔpaw Maame Sarfoah Appiah sɛ onni Asante-Akim South Municipal Assembly anim. 

Maame Sarfoah Appiah no din no, Amansan Nhyiamu no de too aba wɔ May 15, 2025. Ɔnyaa abatoɔ 59 wɔ 66 mu firi asɔremma a na wɔwɔ nhyiamu no mu, a ɛyɛ 89% wɔ abatoɔ no nyinaa mu. Abatoɔ dodoɔ a ɛdɔɔso no fi amammui akuo ahoroɔ mufo hɔ na akuo ahoroɔ a mmea, atetesɛm mu akannifo, ne mmerante ne mmabaa ka ho, a wɔboaboaa wɔn ho ano wɔ nhyiam no asase so dii abakɔsɛm mu bere yi ho adanse no kamfoo no kɛse.

## Ntotoho
Safia Elmi Djibril

Safia Elmi Djibril (wɔwoo no afe 1963) yɛ Djibouti ɔmanyɛfo ne mmea hokwan ho ɔbenfo. ɔyɛ Ɔman Bagua no muni a ofi People’s Rally for Progress kuw a ɛka Union for the Presidential Majority nkabom a edi tumi no ho.

## Amammui mu adwuma
Safia Elmi Djibril dii kan hyɛɛ amammuisɛm mu denam adwuma a ɔyɛe wɔ Djibouti akwahosan nhyehyɛe ahorow ho no so. 

Ɔsɔre tia mmea awotwaa a wotwitwa ne atetesɛm mu nneyɛe afoforo a epira mmea ne mmofra bere tenten.

### Ɔman Bagua
Djibril yɛ Ɔman Bagua no muni a ofi People’s Rally for Progress kuw a ɛne Union for the Presidential Majority nkabom kuw a edi tumi no wɔ abusuabɔ. Ogyina hɔ ma Quartier 7, beae bi a ɛwɔ ahenkurow a wɔde din no too so no mu.

Wɔdii kan paw no wɔ afe 2008 Djibouti mmarahyɛ bagua abatoɔ mu, na ɔkaa mmaa foforɔ kakraa bi a wɔwɔ dan no mu a Aïcha Mohamed Robleh ne Hasna Barkat Daoud ka ho.

Djibril yɛ mmea a wɔrehyɛn Djibouti amammuisɛm mu wɔ nnansa yi mfe mu no fã. Na mmaa biara nni Djibouti mmarahyɛ bagua no mu wɔ afe 2000 mu, nanso seesei mmara no hwehwɛ sɛ anyɛ yie koraa no mmarahyɛ baguafoɔ ɔha mu nkyekyɛmu aduonu nnum yɛ mmaa, na ɛkame ayɛ sɛ wɔdii ho dwuma wɔ afe 2018 abatoɔ no mu.

Wɔ afe 2019 mu no, Djibril boa ma wɔhyehyɛɛ mmaa kuw bi wɔ mmarahyɛ bagua no mu.

Ɔyɛɛ ɔmampanyin abadiakyiri a ɔto so abien wɔ Ɔmampanyin Ismaïl Omar Guelleh aban mpanyimfo kuw no mu ne Asɛnnibea Kunini no muni.

Wɔ afe 2023 abatow no akyi no, wɔpaw no sɛ Ɔman Bagua no titrani abadiakyiri a odi kan.

### Pan-African ahyehyɛde ahorow
Djibril kɔ so de n’adwene si mmea ne mmofra akwahosan so, na ɔyɛ Afrikafo Ntam Boayikuw a Ɛhwɛ Amammerɛ Nneyɛe a Ɛka Mmea ne Mmofra Akwahosan So no titrani abadiakyiri, a ogyina Djibouti ɔbea panyin Kadra Mahamoud Haid ananmu.

Ɔyɛ Pan-African Mmarahyɛ Bagua no muni, kan no na ɔyɛ kuw no titrani abadiakyiri kosii afe 2018. Ɔsan nso ayɛ adwuma sɛ Pan-African Mmarahyɛ Bagua no Mmea Kuw no fã.

## Mmeaeɛ A Menyaa Mmoa Firiiɛ
Brenda Mwika Tambatamba

**Brenda Mwika Tambatamba** (wɔwoo no 29 Ayɛwohomumɔ 1961) yɛ Zambia ɔmanyɛfo. Ɔyɛ Zambia Ɔman Bagua no muni ma Kasempa firi afe 2016. Ɔyɛ United Party for National Development no muni. Ɔyɛ Zambia adwumayɛ ne Asetra mu Ahobammɔ Soafo mprempren.

## Ntotoho